Rīgas Tirdzniecības osta

SIA Rīgas Tirdzniecības osta (RTO) ir Latvijas uzņēmumu grupas pārvaldītājsabiedrība, ostas aktīvu un transporta pakalpojumu uzņēmumu investors, attīstītājs un operators. Dibināts 2005. gadā.

RTO nodarbojas ar stividordardarbību, termināļu darbību, veic dzelzceļa kravu pārvadājumus un ekspedēšanu, infrastruktūras un inženierkomunikāciju vadību Rīgas ostas teritorijā.

SIA Rīgas Tirdzniecības osta īpašnieki ir AS MCH Investīcijas (60 %; pastarpināti pieder Andra Šķēles un Aināra Šlesera ģimenēm), AS "Žurnāli un Diena" (20 %) un SIA Ostas parks (20 %).

Vēsture 
Uzņēmums dibināts 2005. gada 13. jūlijā ar nosaukumu SIA Piejūras investīcijas.
2007. gada 2. jūlijā tā nosaukums mainīts uz SIA Rīgas Tirdzniecības osta.

2007. gadā RTO iegādājās SIA Rīgas centrālais termināls, kas kopš 1996. gada sniedza termināļa un kravu apstrādes pakalpojumus. 2008. gadā Rīgas centrālais termināls sāka konteineru kravu apstrādi.
2008. gada februāra sākumā Rīgas centrālais termināls iegādājas tranzīta uzņēmumu SIA Skonto-Metāls.
2008. gada beigās RTO bija 13 meitas un asociētie uzņēmumi.
2009. gadā Rīgas centrālais termināls tika restrukturēts, konteineru operācijas atdalot jaunā uzņēmumā SIA Riga container terminal.

2009. gadā Rīgas Tirdzniecības osta kopā ar Krievijas minerālmēslu ražotāju Uralhim dibināja kopuzņēmumu SIA Riga Fertilizer Terminal, lai Rīgas ostā izveidotu sauso birstošo minerālmēslu pārkraušanas un īslaicīgas uzglabāšanas termināli. Kapitāldaļu sadalījums: Uralchem Freight Limited 51 %, RTO 49 %. Termināļa infrastruktūras sagatavošanas darbi tika uzsākti 2011. gadā. Tas ekspluatācijā nodots 2013. gada beigās.

2021. gada 29. septembrī SIA LATMORPORTTRANS piederošie 20 % kapitāldaļu pārgāja AS "Žurnāli un Diena" īpašumā.

Grupas struktūra 
SIA Rīgas Tirdzniecības osta meitas un asociētie uzņēmumi, sadalīti pa uzņēmējdarbības veidiem:
 nekustamais īpašums un infrastruktūra:
 SIA Juta termināls
 SIA Ogļu termināls
 SIA Rīgas 1. saldētava
 SIA Port rail
 SIA Port rail trans
 terminālu operācijas
 SIA Rīgas centrālais termināls — daudzfunkcionālais stividoruzņēmums, beramkravu, ģenerālkravu, Ro-Ro un citu kravu termināls
 SIA Riga coal terminal (49 %, kopuzņēmums ar SDS-Ugol meitas uzņēmumu MIR Trade AG)
 SIA Riga container terminal — konteineru termināls
 AS Rīgas ostas elevators — labības glabāšana un pārkraušana
 SIA Riga Fertilizer Terminal (49 %, kopuzņēmums ar Uralhim) — sauso birstošo minerālmēslu termināls
 dzelzceļa operācijas
 SIA Skonto metāls — kravu ekspedīcijas pakalpojumi
 SIA Kravu ekspedīcija (80 %) — līdzdalība AS Baltijas Tranzīta Serviss kapitāldaļu turēšanā
 AS Baltijas tranzīta serviss (72,58 %) — dzelzceļa pārvadājumu pakalpojumi
 SIA SRTO Projekti
 projektēšana un būvniecība
 SIA Ostas projekti
 apkalpojošā sfēra
 SIA RTO elektrotīkli — elektroenerģijas realizācija un sadale Andrejsalas, Kundziņsalas un Eksporta rajonā
 SIA RTO vagonu serviss — vagonu apskate un remonts
 SIA RTO flote
 SIA RTO management
 masu mediji
 AS Žurnāli un diena
 SIA Mūkusalas māja
 SIA Poligrāfijas grupa mūkusala
 AS IT un grāmatvedības serviss (98,87 %)
 SIA Dienas grāmata

Atsauces

Ārējās saites 
 Rīgas Tirdzniecības osta
 Riga container terminal
 Rīgas brīvosta
 Rīgas tirdzniecības osta, Sabiedrība ar ierobežotu atbildību Lursoft

Rīgas osta
Latvijas uzņēmumi